ผลตรวจชี้ชัด! “ชาอีร์ โบลโซนาโร” ประธานาธิบดีบราซิล ติดเชื้อ “โควิด”
ผลตรวจชี้ชัด! “ชาอีร์ โบลโซนาโร” ประธานาธิบดีบราซิล ติดเชื้อ “โควิด”
ผลตรวจชี้ชัด! “ชาอีร์ โบลโซนาโร” ประธานาธิบดีบราซิล ติดเชื้อ “โควิด”
8 ก.ค. 2563

ผู้สื่อข่าวรายงานว่า เมื่อวันอังคารที่ 7 ก.ค.63 ชาอีร์ โบลโซนาโร ประธานาธิบดีบราซิล ออกมาเปิดเผยผ่านสถานีโทรทัศน์ บราซิเลียน ทีวี ว่าตนเองติดเชื้อไวรัสโคโรนาสายพันธุ์ใหม่ หลังเข้ารับการตรวจหาเชื้อเป็นครั้งที่ 4 เมื่อวันจันทร์ที่ผ่านมา เนื่องจากมีไข้สูง และอีกหลายอาการที่คล้ายกับโรคโควิด-19
โบลโซนาโร กล่าวว่า “ไม่มีเหตุผลที่จะต้องกลัว นี่แหละชีวิต และชีวิตต้องดำเนินต่อไป ผมขอบคุณพระผู้เป็นเจ้าที่มอบชีวิตและบทบาทหน้าที่ในการตัดสินใจทำสิ่งใดก็ตามเพื่ออนาคตอันยิ่งใหญ่ของบราซิล” เดอะการ์เดี้ยน ระบุ
ทั้งนี้ บราซิลเป็นประเทศที่มียอดผู้ติดเชื้อโควิด-19 สูงสุดเป็นอันดับ 2 รองจากสหรัฐฯ โดยข้อมูลจากเว็บไซต์ Worldometers ระบุว่า ยอดผู้ติดเชื้อยืนยันสะสมในบราซิลล่าสุด อยู่ที่ 1,674,655 ราย เสียชีวิตรวม 66,868 คน